# Aïrvuoristo

### Wikipedia

Aïr tai Aïr-vuoret on kolmionmuotoinen vuoristo Saharan autiomaassa Pohjois-Nigerissä Agadezin alueella. Vuoristo kohoaa yli 1830 metrin korkeuteen.

Alueen väestö elää paimentolaiselämää ja saa elantonsa pääasiassa kameleista ja vuohista, joilta saadaan maitoa, lihaa ja nahkaa. Maataloustuotteita mm. Timian ja Tabeelotin keitailta vaihdetaan Bilman ja Fachin keitailta tulevien kamelikaravaanien tuomiin vaatteisiin ja suolaan.

Aïr on tunnettu 6000-luvulta eaa noin vuoteen 1000 eaa tehdyistä kalliomaalauksistaan ja -kaiverruksistaan. Aikaisemmin Aïr oli laidunaluetta, mikä on nähtävissä karjaa ja suuria nisäkkäitä kuvaavista maalauksista. 3000-luvulla eaa aavikko alkoi kuitenkin levitä ja tuaregit muuttivat alueelle pohjoisesta. Myöhempi taide kuvaa sotaa – hevosia ja sotavaunuja. Erityisen kuuluisa on Daobusista vuonna 1999 löydetty viisi metriä korkea kaiverrus kirahvista. Vuonna 1991 Aïr liitettiin yhdessä Ténérén reservaatin kanssa UNESCOn maailmanperintöluetteloon.

## [muokkaa] Aiheesta muualla

- UNESCO World Heritage Centre - Air and Ténéré Natural Reserves
- UNEP World Conservation Monitoring Centre - Aïr and Ténéré Natural Reserves

Haettu osoitteesta http://fi.wikipedia.org../../../a/%C3%AF/r/A%C3%AFrvuoristo.html

Luokat: Niger | Vuoristot | Unescon maailmanperintökohteet Afrikassa

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Svenska